KCE ดีดบวก5% หลังร่วงยาว 4 วันติด ฟากโบรกฯแนะ”ซื้อ” ชูเป้า36บ. คาดผลงานปี62 เทิร์นอะราวด์
KCE ดีดบวก5% หลังร่วงยาว 4 วันติด ฟากโบรกฯแนะ"ซื้อ" ชูเป้า36บ. คาดผลงานปี62 เทิร์นอะราวด์ โดย ณ เวลา 15.54 น. ราคาอยู่ที่ 28.75 บาท บวก 1.25 บาท หรือ 4.55% สูงสุดที่ 28.75 บาท ต่ำสุดที่ 27.50 บาท ด้วยมูลค่าซื้อขาย 77.69 ล้านบาท
19 ธ.ค. 2561

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 15.54 น. อยู่ที่ 28.75 บาท บวก 1.25 บาท หรือ 4.55% สูงสุดที่ 28.75 บาท ต่ำสุดที่ 27.50 บาท ด้วยมูลค่าซื้อขาย 77.69 ล้านบาท

โดยราคาหุ้น KCE ปรับตัวเพิ่มขึ้นหลังจากที่ราคาหุ้นปรับตัวลดลงอย่างต่อเนื่องติดต่อกัน 5 วันก่อนหน้านี้ นับตั้งแต่ราคาหุ้นปิดที่ระดับ 29.25 บาท เมื่อวันที่ 13 ธ.ค.61
ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ (17 ธ.ค.61)  แนะนำ “ซื้อ” KCE ราคาเป้าหมาย 36 บาท/หุ้น โดยคาดว่าผลการดำเนินงานจะต่ำสุดในงวดไตรมาส 4/61 นี้ โดยรายได้ในสกุลดอลลาร์จะหดตัวลง เพราะได้รับผลกระทบจากการควบคุมคุณภาพรถยนต์ WLTP (Worldwide Harmonized Light Vehicle Test Procedure) อย่างไรก็ตามตัวเลขรถยนต์ใหม่ที่เข้ามาในเดือน พ.ย.61 เริ่มดีขึ้นกว่า ต.ค.61
อย่างไรก็ดี เมื่อมาถึง ม.ค.62 คาดว่าสัดส่วนคำสั่งซื้อ 80% จะมาจากฟากยุโรป ขณะที่ตัวเลข ต.ค.และพ.ย.61 เพิ่มสัดส่วนมาเป็น 60% และ 70% ตามลำดับ เทียบกับ ก.ย.61 ที่ 50%
ทั้งนี้ คงคำแนะนำ “ซื้อ” ด้วยราคาพื้นฐาน 36.00 บาท ด้วย P/E ปี 62 ที่ 16 เท่า ราคาหุ้นดิ่งลงแรง เมื่อมีแรง WLTP เข้ามารบกวนผลการดำเนินงาน แต่คาดว่าตั้งแต่ไตรมาส 2/62 จะเห็นการเติบโตกลับมา อีกทั้งคาดว่า KCE จะได้รับประโยชน์จากสงครามการค้าระหว่างจีน-สหรัฐ เพราะจีนจะมีอุปสรรคการส่งออกสินค้า PCB มากขึ้น